**Pracovná zmluva**

uzatvorená podľa § 42 a nasl. zákona č. 311/2001 Z.z. Zákonníka práce v znení neskorších predpisov (ďalej len „Zákonník práce“)

**Zamestnávateľ:**

Obchodné meno: ........................................................................

Sídlo: ........................................................................

IČO: ........................................................................

Štatutárny zástupca: ........................................................................

(ďalej len„zamestnávateľ“)

**a**

**Zamestnanec:**

Titul, Meno a Priezvisko: ........................................................................

Bydlisko: ........................................................................

Dátum narodenia:  ........................................................................

Číslo účtu: ........................................................................

IBAN: ........................................................................

Banka: ........................................................................

(ďalej len„zamestnanec“)

sa dohodli na uzatvorení tejto pracovnej zmluvy (ďalej len „zmluva“):

**Článok I**

**Úvodné ustanovenie**

1. Predmetom tejto pracovnej zmluvy je záväzok zamestnanca vykonávať pre zamestnávateľa prácu v rozsahu podľa článku III tejto zmluvy a záväzok zamestnávateľa vyplatiť zamestnancovi odmenu za vykonanú prácu dohodnutú v článku IV tejto zmluvy.

**Článok II**

**Vymedzenie pracovnej úlohy**

1. Zamestnanec bude pre zamestnávateľa vykonávať prácu ......................... *(napr. firemného právnika, vedúceho údržby, webdevelopera,...)*
2. Náplňou práce zamestnanca bude predovšetkým ............................................ *(stručná charakteristika práce zamestnanca – napr. tvorba webových stránok podľa zadania zamestnávateľa, predovšetkým v HTML, CSS, Javascript, PHP a MySQL, spolupráca s grafikom a ostatnými zamestnancami pri plnení úloh, návrhy a realizácia webových riešení na mieru podľa požiadaviek zákazníka,..........)*
3. Zamestnávateľ je oprávnený poverovať zamestnanca i ďalšími úlohami súvisiacimi s dojednaným druhom práce a zodpovedajúcimi jeho vzdelaniu, skúsenostiam a potrebám zamestnávateľa.

**Článok III**

**Nástup do práce**

1. Zamestnanec nastúpi do práce dňa .........................
2. Pracovný pomer sa uzatvára na dobu ......................... *(určitú od – do / neurčitú)*

*(V prípade, že strany sa dohodli na skúšobnej dobe uviesť aj nasledujúce ustanovenie o skúšobnej dobe)*

1. Zmluvné strany sa dohodli na skúšobnej dobe podľa § 45 Zákonníka práce s dobou trvania 3 mesiace. *(pozn. 3 mesiace je maximálna doba trvania skúšobnej doby a možno ju predĺžiť jedine o čas prekážok v práci na strane zamestnanca. Výnimkou sú vedúci zamestnanci v priamej riadiacej pôsobnosti štatutárneho orgánu, alebo člena štatutárneho orgánu a vedúci zamestnanci, ktorí sú v priamej riadiacej pôsobnosti takýchto vedúcich zamestnancov. V tomto prípade je skúšobná doba najviac 6 mesiacov.)*

**Článok IV**

**Pracovný čas**

1. Týždenný pracovný čas zamestnanca je ......................... *(napr. 40 hodín týždenne)*.
2. Pracovný čas je rozvrhnutý ......................... *(rovnomerne/nerovnomerne – bližšie rozpísať)*

**Článok V**

**Mzdové podmienky**

*(mzdové podmienky nemusia byť v pracovnej zmluve dohodnuté v prípade, ak sú už dohodnuté v kolektívnej zmluve)*

1. Za riadne vykonanú prácu zodpovedajúcu dohodnutým podmienkam, vyplatí zamestnávateľ zamestnancovi mzdu vo výške ......................... EUR (brutto).
2. Mzda bude zamestnancovi vyplácaná vždy k ......................... *(napr. siedmemu alebo 15.)* dňu nasledujúceho mesiaca.
3. V prípade žiadosti o vyplácanie vo forme záloh bude vždy ......................... *(napr. 5.)* deň v mesiaci vyplatená záloha a najneskôr ......................... *(napr. 20.)* deň v mesiaci doplatok.
4. Zamestnávateľ so zamestnancom sa dohodli, že zamestnávateľ bude poukazovať zamestnancovi mzdu na účet vedený v banke alebo pobočke zahraničnej banky v SR určený zamestnancom v záhlaví tejto zmluvy.
5. Zmenu účtu sa zamestnanec zaväzuje okamžite písomne oznámiť zamestnávateľovi. V prípade porušenia uvedenej povinnosti zamestnávateľ nenesie zodpovednosť za omeškanie vyplatenia mzdy.
6. Zamestnanec berie na vedomie, že zo mzdy bude zamestnávateľ v súlade s ust. § 131 a nasl. Zákonníka práce vykonávať zrážky poistného na sociálne poistenie, poistného na verejné zdravotné poistenie, nedoplatku z ročného zúčtovania preddavkov na verejné zdravotné poistenie, príspevku na doplnkové dôchodkové sporenie, zrážky preddavku na daň z príjmov a nedoplatkov na dani a prípadne iné zrážky v súlade s príslušnými právnymi predpismi, ako aj zrážky zo mzdy, na ktorých sa zamestnanec a zamestnávateľ dohodli v tejto zmluve.

**Článok VI**

**Miesto výkonu práce**

1. Miestom výkonu práce je ......................... *(sídlo zamestnávateľa, obec, časť obce, alebo inak určené miesto)*
2. Zmluvné strany sa dohodli, že zamestnávateľ môže zamestnanca podľa svojich potrieb vysielať na pracovné cesty na nevyhnutne potrebné obdobie, k čomu zamestnanec udeľuje svoj súhlas.

**Článok V**

**Dovolenka**

1. Výmera dovolenky je daná príslušnými ustanoveniami Zákonníka práce, a to **§ 103 a § 104 Zákonníka práce.**Základná výmera dovolenky je najmenej štyri týždne. Zamestnancovi, ktorý do konca príslušného kalendárneho roka dovŕši najmenej 33 rokov veku a zamestnanca, ktorý sa trvale stará o dieťa, patrí dovolenka podľa § 103 ods. ods. 2 Zákonníka práce v trvaní najmenej päť týždňov*.*
2. Čerpanie dovolenky určuje zamestnávateľ v zmysle pravidiel určených Zákonníkom práce.

**Článok VI**

**Práva a povinnosti zmluvných strán**

1. Zamestnávateľ je povinný odo dňa vzniku pracovného pomeru prideľovať zamestnancovi prácu podľa pracovnej zmluvy, platiť dohodnutú mzdu a vytvárať vhodné pracovné podmienky.
2. Zamestnanec je povinný podľa pokynov zamestnávateľa vykonávať práce dohodnuté v pracovnej zmluve osobne, v určenom pracovnom čase a dodržiavať pracovnú disciplínu.
3. V deň skončenia pracovného pomeru je zamestnanec povinný odovzdať zamestnávateľovi všetky dokumenty, ktoré patria alebo majú nejaký vzťah k činnosti zamestnávateľa a ktoré má priamo alebo nepriamo pod kontrolou.
4. Zamestnanec sa zaväzuje oznámiť zamestnávateľovi bez zbytočného odkladu zmenu mena a/alebo priezviska, bydliska, ako aj všetky ďalšie skutočnosti týkajúce sa jeho osoby, ktoré by mohli mať vplyv na výkon práce u zamestnávateľa.
5. Zamestnanec je povinný zachovávať mlčanlivosť o skutočnostiach, ktoré sa dozvedel pri výkone zamestnania u zamestnávateľa, alebo v súvislosti s ním. Uvedené skutočnosti nesmie oznamovať ani inak sprístupniť tretím osobám. Zamestnanec tiež vyhlasuje, že skutočnosti, ktoré sa dozvie pri výkone zamestnania u zamestnávateľa, alebo v súvislosti s ním, nebude zneužívať vo svoj prospech ani v prospech tretích osôb a tieto skutočnosti bude využívať len v rámci pracovnej činnosti pre zamestnávateľa.
6. V prípade, že zamestnanec má záujem vykonávať zárobkovú činnosť zhodnú s predmetom činnosti zamestnávateľa, je povinný vyžiadať si od zamestnávateľa predchádzajúci písomný súhlas.
7. Ak zamestnanec nezotrvá počas plynutia výpovednej doby u zamestnávateľa, zamestnávateľ má právo požadovať od zamestnanca peňažnú náhradu v sume jeho priemerného mesačného zárobku; zmluvné strany sa dohodli, že zamestnávateľ je oprávnený sumu tejto náhrady zraziť zo mzdy zamestnanca.

**Článok VI**

**Záverečné ustanovenia**

1. Zamestnanec podpisom tejto zmluvy potvrdzuje, že bol oboznámený s vnútornými predpismi zamestnávateľa o bezpečnosti a ochrane zdravia pri práci, s protipožiarnymi predpismi, s ustanoveniami upravujúcimi zákaz diskriminácie, s právami a povinnosťami, ako aj s inými skutočnosťami nevyhnutnými pre riadny výkon jeho práce.
2. Zamestnanec vyhlasuje, že pri vzniku pracovného pomeru bol v zmysle článku 13 Nariadenia Európskeho Parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES – všeobecné nariadenie o ochrane údajov a v súlade s ustanovením § 41 zákonníka práce riadne informovaný o spracovaní jeho osobných údajov v súvislosti s pracovným pomerom a o právach s tým spojenými. Zamestnanec sa zároveň zaväzuje, že bude zamestnávateľa bezodkladne informovať o zmene akýchkoľvek osobných údajov zamestnanca, ktoré zamestnávateľ spracúva v súlade s touto zmluvou a jeho zákonnými povinnosťami.
3. Túto zmluvu je možné meniť iba na základe dohody oboch zmluvných strán formou písomných číslovaných dodatkov podpísaných obidvoma zmluvnými stranami.
4. Ostatné práva a povinnosti zmluvných strán vyplývajúce z tejto zmluvy, ktoré nie sú v zmluve výslovne upravené, sa spravujú ustanoveniami Zákonníka práce a ostatnými všeobecne záväznými právnymi predpismi.
5. Zmluva je podpísaná vo dvoch vyhotoveniach, po jednom pre každú zmluvnú stranu.
6. Zmluva nadobúda platnosť a účinnosť dňom jej podpísania oboma zmluvnými stranami.
7. Zmluvné strany vyhlasujú a potvrdzujú, že súhlasia s obsahom zmluvy, že táto zmluva vyjadruje ich skutočnú, vážnu a slobodnú vôľu a že túto zmluvu neuzavreli ani v tiesni ani za nápadne nevýhodných podmienok. Na znak toho zmluvné strany túto zmluvu vlastnoručne podpisujú.

V ........................., dňa .........................

Zamestnávateľ: Zamestnanec:

....................................................... .......................................................

*Obchodné meno Meno a Priezvisko*

konajúci*:* .........................*, funkcia*

*(uviesť funkciu osoby konajúcej v mene zamestnávateľa, napr. konateľ)*